Спомням си, че когато бях на около 16 години,
през лятната ваканция в къщи, разглеждах телевизионните канали,
търсейки филми, които да гледам по HBO -
колко от вас си спомнят "Почивният ден на Ферис Булър"?
Да, страхотен филм, нали? - Видях Матю Бродерик във филма и си помислих:
"Страхотно! Ферис Булър. Ще гледам този филм!"
Филмът не беше с Ферис Булър. Прости ми, Матю Бродерик,
знам, че си участвал в други филми, освен с Ферис Булър, но ето как те помня; ти си Ферис.
Но по това време в къщи не правехте нещата, които Ферис правеше; през цялото време правехте гей неща.
Той участваше във филм, които се казва "Трилогия за песента на фенера".
"Трилогия за песента на фенера" беше създаден въз основа на пиеса за тази драг куин, която по същество търсеше любов.
Любов и уважение - за това беше целият филм.
Когато го гледах, разбрах, че говорят за мен.
Не ролята на драг куин - аз няма да бръсна косата си за никой, освен гей частта.
Намирането на любов и уважение, частта, в която се разказва за опитването да намерите мястото си в света.
Когато гледах това, видях силна сцена, която ме разплака
и си я спомнях през последните 25 години.
Главният герой, Арнолд, казва на майка си,
когато те се опитват да открият кой е той и какъв е животът, който живее:
"Има още едно нещо - има само още едно нещо, което е по-добре да разбереш.
Научих се да шия, да готвя, да поправям канализацията, да правя мебели,
мога дори да се потупам по гърба, когато е необходимо,
всичко, така че не трябва да моля никой за нищо.
Не искам нищо от никого, освен любов и уважение
и всеки, който не може да ми даде тези две неща, няма място в живота ми".
Спомням си сцената, като че ли съм гледал филма вчера; бях на 16 години, бях насълзен, бях в килера,
и гледах тези двама мъже, Ферис Булър и човек, когото никога преди това не съм виждал,
които търсеха любов.
Когато най-накрая намерих място в живота си,
когато излязох от криене и приех кой съм и бях наистина щастлив, да ви призная
бях щастлив гей и предполагам, че това е правилно, защото гей означава също и щастлив.
Осъзнах, че имаше много хора, които не бяха толкова щастливи, колкото мен -
щастлив гей, не гей, който се привлича от същия пол.
Всъщност, чух, че имаше много омраза и много гняв,
и много разочарование и много страх
относно това, кой бях аз и относно начина на живот на гейовете.
Тук съм, опитвайки се да разбера "начина на живот на гейовете"
и продължавам да чувам тази дума отново и отново и отново: начин на живот, начин на живот, начин на живот.
Дори чух политици да казват, че начина на живот на гейовете е по-голяма заплаха
за цивилизацията, отколкото тероризма.
Тогава се уплаших.
Защото мисля, че ако съм гей и правя нещо, което ще унищожи цивилизацията,
трябва да разбера, какво е това нещо и трябва да спра да го правя веднага.
(Смях)
Вгледах се сериозно в живота си
и видях нещо много тревожно.
(Смях)
Искам да започна да споделям тези лоши неща, както правя с вас,
като започна с това, което правя сутрин.
Пия кафе.
Не само пия кафе, познавам други гейове, които също пият кафе.
Попадам в задръстване -
лошо, лошо задръстване.
Понякога попадам в задръстване на летището.
Поглеждам наоколо и си мисля: "Боже, погледнете всички тези гейове".
Всички сме в задръстване! Тези дълги опашки от хора, които се опитват да се качат в самолета!
Боже, този начин на живот, който живея, е толкова лош!"
Почиствам. Това не е снимка на стаята на сина ми; неговата стая е по-разхвърляна.
Тъй като имам 15 годишен син това, което правя е че готвя, готвя, готвя.
Има ли тук родители на тинейджъри? Това, което правим, е да им готвим -
те ядат два, три, четири пъти на ден - това е смешно!
Това е начинът на живот на гея.
След като съм сготвил и почистил, стоял съм на опашка и съм попаднал в задръстване,
партньорът ми и аз се събираме
и решаваме, че ще имаме диво забавление.
(Смях)
Обикновено сме в леглото, преди да сме решили, кой ще бъде елиминиран в "Американски идол".
Трябва да се събудим и да решим, кой ще остане на следващия ден,
защото също сме много уморени от чакане да чуем, кой ще остане.
Това е много вредният начин на живот на гея.
Хора, живейте своя хетеросексуален живот.
(Аплодисменти)
Когато Стив, партньорът ми и аз започнахме да се срещаме,
той ми разказа тази история за пингвините.
Отначало не знаех, какво цели с това.
Той беше малко нервен, когато я разказваше, но ми каза, че
че когато пингвин намери партньор, с когото иска да прекара живота си,
той подарява на партньора си камъче - идеалното камъче.
След това той бръкна в джоба си и ми даде това.
Поглегнах го и си помислих: "Това е наистина страхотно".
Той каза: "Искам да прекарам живота си с теб".
Нося го, когато трябва да направя нещо, което малко ме изнервя,
като например, презантация на TEDx.
Нося го, когато съм далече от него за дълго време.
Понякога го нося просто така.
Колко от присъстващите тук са влюбени? Има ли някой влюбен тук?
Сигурно сте гей.
(Смях)
Защото също съм влюбен и очевидно това е част от начина на живот на гейовете, за което ви предупредих.
(Аплодисменти)
Може би искате да кажете това на съпругата си. Ако те са влюбени, те също може да са гейове.
Колко от вас са неомъжени? Има ли неомъжени тук?
Вие също може да сте гейове! Защото познавам гейове, които също са неомъжени.
Това е наистина плашещо, този начин на живот на гейовете; това е много вредно и няма край!
Това продължава и продължава!
Наистина е много глупаво, нали?
Ето защо бях толкова щастлив най-накрая да чуя Президента Обама да каже,
(Аплодисменти)
че подкрепя -
(Аплодисменти)
че подкрепя равенството в брака.
Това е прекрасен ден в историята на страната ни; това е прекрасен ден в историята на света,
да имаме Президент, който да каже достатъчно -
първо на себе си, след това на света.
Това е чудесно.
Но има нещо, което ме безпокои, защото преди известно време
той направи тази забележка.
Това е, очевидно, просто ход на гей активисти,
който е на дневен ред.
Безпокоя се от това, защото съм открит гей от известно време.
Участвах във всички функции, в събиране на средства,
писах по темата и все още чакам да получа копието си за този начин на живот на гейовете.
(Смях)
Плащах данъците си навреме,
(Смях)
участвах в парадите на гордост на гейовете, във всички девет парада,
и още не съм видял копие от начина на живот на гейовете.
Това е много тревожно и си мислех, че не съм достатъчно гей.
Но тогава се случи нещо чудесно: пазарувах, както обикновено правя,
и попаднах на неофициално копие от официалния начин на живот на гейовете.
И си казах: "ЛЗ, за толкова дълго време ти се отричаше това.
Когато си пред тази тълпа, ти трябва да споделиш новината.
Трябва да разпространиш начинът на живот на гейовете, така че никой да не се чуди,
какъв точно е животът на гейовете.
Какво правят тези гейове?
Какво искат те?"
Веднага ще ви го представя, дами и господа -
сега внимавайте, защото това е лошо - копие,
официалното копие на начина на живот на гейовете.
(Музика)
Хора, начинът на живот на гейовете!
(Аплодисменти)
Ето го!
Попивате ли го? Начинът на живот на гейовете.
Някои от вас могат да го нарекат
Конституцията на Съединените щати, така ли го наричате и вие?
Конституцията на Съединените щати е начинът на живот на гейовете.
Тези гейове, хора като мен, искат да бъдат третирани като пълноправни граждани
и всичко това е написано ясно.
Бях поразен, когато го видях. Помислих си: "Гледай, това ли е начинът на живот на гейовете?
Защо не го наречете просто Конституцията, така че да знам, за какво говорите?"
Нямаше да бъда толкова объркан; нямаше да бъда толкова разстроен.
Но ето го. Начинът на живот на гейовете.
Живейте своя хетеросексуален живот.
Знаете ли, че във всички щати, няма ограничение за това, че
хора, които са гейове, лезбийки, бисексуални или транссексуални (GLBT),
могат да бъдат изпъдени от апартаментите им
за това, че са гейове, лезбийки, бисексуални или транссескуални?
Това е единствената причина, поради която хазаинът може да ги изгони,
защото няма защита от дискриминация на GLBT хора.
Знаете ли, че в щатите няма забрана за това,
че може да ви уволнят за това, че сте гей, лезбийка, бисексуални или транссексуални?
Не въз основа на качеството на работата ви,
не въз основа на това, отколко време работите,
просто ако сте гей, лезбийка, бисексуални или транссексуални.
Всичко това е записано в начина на живот на гейовете,
също известно като Конституцията на Съединените щати.
Особено тази малка поправка точно тук:
"Нито един щат няма да приеме или използва какъвто и да е закон, който ограничава привилегиите или имунитета
на гражданите на Съединените щати".
Гледам към теб, Северна Каролина.
Но вие не четете Конституцията на Съединените щати.
Това е начинът на живот на гейовете: равенство. Не искаме специални права,
а правата, които вече са написани от тези хора -
тези елитаристи, ако желаете.
Образовани, добре облечени,
(Смях)
някои могат да кажат, съмнително облечени.
(Смях)
Не по-малко това се отнася за предците ни, нали?
Хората, които са знаели какво правят, когато са писали Конституцията -
начинът на живот на гейовете, ако желаете.
Всичко това се вмества в това, което са направили.
Това е причината, поради която почувствах, че трябва да
ви представя това копие за начина на живот на гейовете.
Защото мислех, че ако го изложа по смешен начин, няма да бъдете толкова уплашени.
Мислех, че ако съм малко необичаен, няма да го вземете на сериозно.
Но когато разгледате картата и видите щата ни Мичиган -
ще видите, че е законно да уволните някой,
за това, че е гей, лезбийка, бисексуален или транссексуален,
че е законно да изпъдите някой от дома му,
защото е гей, лезбийка, бисексуален или транссексуален
и ще разберете, че целият разговор за равенство в брака
не става дума за отнемането на нечии права,
а става дума за даване на тези права, които вече са записани.
Опитваме се просто да получим тези права, които вече са записани,
с които вече сме се съгласили.
Има хора, които живеят в страх,
че ще загубят работата си
и затова не казват какви са,
тук, в тази страна. Това не се отнася само за Северна Каролина;
а за всички тези щати, за които е ясно, че това е законно.
Ще се похваля за малко,
имам 15 годишен син от брака си.
Той има успех 4.0.
Той основа нов клуб в училище, нарича се Политически дебат.
Той е бъдеща атлетическа звезда;
има почти всички отличия в средното училище, за всяко спортно събитие, в което е участвал.
Доброволец е.
Моли се преди да яде.
Бих искал да мисля, като негов баща - той живее основно с мен -
че имам нещо общо с това.
Бих искал да мисля, че той е добро момче,
почтителен млад човек. Бих искал да мисля,
че съм доказал, че съм способен баща.
Но ако днес трябва да отида в Мичиган
и да се опитам да осиновя млад човек, който е в сиропиталище,
ще бъда отхвърлен поради една причина:
защото съм гей.
Няма значение, че вече съм доказал, какво мога да правя.
Това е, защото щатът Мичиган казва, че
че съм дисквалифициран за всякакъв вид осиновяване.
Това не се отнася само за мен,
отнася се и за много други жители на Мичиган, граждани на Съединените щати,
които не разбират защо това, което са те
е по-важно от това, кои са те.
Тази история се повтаря отново и отново,
и отново в историята на страната ни.
Имаше време, когато
негрите нямаха равни права.
Жените нямаха равни права, не можеха да гласуват.
Имаше време в историята ни, когато, ако сте инвалид,
работодателят ви можеше да ви уволни, преди американците да приемат Закона за инвалидност.
Продължаваме да правим същото.
Ето ни, през 2012 г.,
начинът на живот на гейовете,
и аз не съм добър баща
и хората не заслужават да могат да защитават семействата си,
поради това, какво са те, а не кои са те.
Когато в бъдеще чуете думите "начин на живот на гейовете",
съветвам ви да направите две неща:
Първо, спомнете си Конституцията на Съединените щати, и второ,
ако нямате нищо против да гледате на ляво, моля.
Гледайте на дясно.
Човекът до вас е брат, сестра.
Трябва да се отнасяте с тях с любов и уважение.
Благодаря ви.